ਕਸਿਆਣਾ ਪਿੰਡ ਵਿੱਚ ਧਾਰਮਿਕ ਸਥਾਨ ਤੇ ਹਰ ਸਾਲ ਮੇਲੇ ਲਗਦੇ ਹਨ। ਪਿੰਡ ਵਿੱਚ ਸਭ ਤੋਂ ਮਸ਼ਹੂਰ ਅਤੇ ਮਹੱਤਵਪੂਰਨ ਮੇਲਾ ਮਸਤ ਵਾਰਿਸ ਸ਼ਾਹ ਦੀ ਦਰਗਾਹ ਤੇ ਲੱਗਦਾ ਹੈ। ਇਸ ਮੇਲੇ ਤੇ ਵੱਖ-ਵੱਖ ਪਿੰਡਾਂ ਤੋਂ ਅਤੇ ਸ਼ਹਿਰਾਂ ਤੋਂ ਲੋਕ ਆਉਂਦੇ ਹਨ,ਜੋ ਲੋਕ ਇਸ ਦਰਗਾਹ ਤੇ ਸੁੱਖ ਸੁੱਕਦੇ ਹਨ ੳੁਹ ਆਪਣੀ ਸੁੱਖ ਪੂਰੀ ਹੋਣ ਤੇ ਮੱਥਾ ਟੇਕਣ ਲਈ ਆਉਂਦੇ ਹਨ। ਇਹ ਮੇਲਾ ਪੂਰੇ 4 ਦਿਨ ਲੱਗਦਾ ਹੈ। ਜਿਨ੍ਹੇ ਦਿਨ ਇਹ ਮੇਲਾ ਹੁੰਦਾ ਹੈ ੳੁਨ੍ਹੇ ਦਿਨ ਹੀ ਪੂਰੇ ਪਿੰਡ ਦਾ ਲੰਗਰ ਉੱਥੇ ਹੁੰਦਾ ਹੈ। ਕਿਉਂਕਿ ਸਿਆਣੇ ਕਹਿੰਦੇ ਹਨ ਕਿ ਸ਼ੁਰੂ ਤੋਂ ਹੀ ਬਾਬਾ ਜੀ ਨੇ ਬਖਸ਼ਿਸ਼ ਕੀਤੀ ਹੋਈ ਹੈ ਕਿ ਨਗਰ ਖੇੜਾ ਮੇਲੇ ਦੋਰਾਨ ਇੱਥੇ ਲੰਗਰ ਛਕਣਗੇ। ਇਸ ਮੇਲੇ ਵਿੱਚ ਢਾਡੀ,ਕਵੀਸ਼ਰੀ ਅਤੇ ਕਬਾਲੀ ਲੱਗਦੇ ਹਨ। ਪਿੰਡ ਵਿੱਚ ਸਾਲ ਬਾਅਦ ਇੱਕ ਮੇਲਾ ਸਮਾਧਾਂ ਦਾ ਲੱਗਦਾ ਹੈ,ਇਹ ਮੇਲਾ ਬਾਬਾ ਸ੍ਰੀ ਚੰਦ ਦੀ ਸਮਾਧ ਤੇ ਲੱਗਦਾ ਹੈ, ਇਹਨਾਂ ਸਾਧਾਂ ਨੂੰ ਪਿੰਡ ਵਿੱਚ ਮਹੰਤ ਕਿਹਾ ਜਾਂਦਾ ਸੀ। ਪਿੰਡ ਦੇ ਲੋਕ ਇਸ ਸਮਾਧ ਤੇ ਹਰ ਅੈਤਵਾਰ ਨੂੰ ਦੇਸੀ ਘਿਓ ਦੇ ਚਿਰਾਗ਼ ਲਗਾਉਂਦੇ ਹਨ। ਇਸ ਸਮਾਧਾਂ ਤੇ ਸਾਰੀਆਂ ਜਾਤੀਆਂ ਦੇ ਲੋਕ ਮੱਥਾ ਟੇਕਣ ਆਉਂਦੇ ਹਨ। ਇਸ ਤੋਂ ਇਲਾਵਾ ਹੋਰ ਵੀ ਸਲਾਨਾ ਜੋੜ ਮੇਲੇ ਲਗਦੇ ਹਨ ਜਿਵੇਂ ਗੁੁੁੱਗੇੇ ਦਾ ਮੇਲਾ, ਗੁਰੂ ਰਵਿਦਾਸ ਦਾ ਮੇਲਾ, ਬਾਲਮੀਕ ਜੀ ਦਾ ਮੇਲਾ, ਗੁਰਦੁਆਰਾ ਟਿੱਬੀ ਸਾਹਿਬ ਦਾ ਮੇਲਾ ਆਦਿ ਮਨਾਏ ਜਾਂਦੇ ਹਨ।

ਸਲਾਨਾ ਜੋੜ ਮੇਲੇ
ਭੂਗੋਲਿਕ ਦਿੱਖ
ਨਾਮਕਰਣ
ਪਿੰਡ ਦੀ ਆਬਾਦੀ ਸੰਬੰਧੀ ਅੰਕੜੇ